als_Latn dik_Latn tur_Latn
16 Mars 2015 - 13:55
Në kuadër të turit Azi-Paqësor Çavushoglu ka vizituar Kamboxhian ku pas takimit mes delegacioneve dhe me zëvendës kryeministrin dhe ministri i Jashtëm, Hor Namhong ata mbajtën një konferencë të përbashkët për shtyp. Në fillim të takimit u nënshkrua marrëveshja e cila siguron përjashtimin e vizave ndaj personave me pasaporta të shërbimit dhe pasaporta personale.
Ministri i Jashtëm turk në fjalimin e tij duke rikujtuar se marrëdhëniet diplomatike Turqi-Kamboxhia janë ngritur që në vitin 1970 ka pohuar se ndihet krenar që është ministri i parë i jashtëm turk që viziton Mbretërinë e Kamboxhias. Ai ka theksuar se krahas largësisë gjeografike edhe zhvillimet politike i kanë mbajtur larg njëra tjetrës dy vendet dhe se pavarësisht kontakteve të kufizuara të nivelit të lartë të dy vendet, janë miq dhe partnerë të mirë. Çavushoglu i cili ka theksuar se: "Tani është koha për të zhvilluar bashkëpunimin tonë në shumë mënyra. Edhe Kamboxhia është e vendosur për zhvillimin e këtyre marrëdhënieve”.
Çavushoglu ka theksuar më tej se tregtia mes dy vendeve është në rritje dhe se "synimi jonë është që volumin bilateral tregtar prej 124 milionë dollarësh mes Kamboxhias dhe Turqisë, që nga viti 2020 ta rrisim atë në 500 milionë dollarë". Kryediplomati turk ka pohuar se do të mbështesin Kamboxhian në iniciativat e saj në arenën ndërkombëtarë dhe do të mbështesin gjithashtu kërkesën e Kamboxhias për tu bërë si një vend vëzhgues në Organizatën e Bashkëpunimit Islamik.
Çavushoglu i cili vlerëson se Turqia ka në objektiv përmirësimin e marrëdhënieve me vendet e Azisë Juglindore ai ka theksuar më tej se Kamboxhia ka ekonominë në rritje më të shpejtë në rajon dhe se është një partner i rëndësishëm i Turqisë.
Ministri i Jashtëm turk, cili iu përgjigj një pyetjeje në lidhje me ISIL, ka pohuar se kjo organizatë ashtu siç nuk është një shtet nuk përfaqëson as Islamin, transmeton AA. “ISIL është një organizatë e përgjakshme dhe krahas ISIL edhe organizatat e tjera terroriste dhe elementët që kanë sjellë këto organizata duhet të eliminohen”, tha ai.
Çavushoglu ka theksuar më tej se Turqia nuk i dëshiron armët bërthamore të jenë të pranishme në botë dhe veçanërisht në rajonin e saj, duke theksuar se me negociatat për çështjen bërthamore mes Iranit dhe vendeve 5+1 shpresohet që të arrihet një marrëveshje deri në fillim të korrikut.
Ndërsa zëvendës kryeministri dhe ministri i Jashtëm i Kamboxhias, Hor Namhong në lidhje me takimin ka theksuar se krahas marrëdhënieve të mira me Turqinë ata kanë dëshirën për të forcuar edhe marrëdhëniet ekonomike dhe tregtare dhe se në takim është diskutuar gjithashtu edhe për fluturimet direkt mes Turqisë dhe Kamboxhias.
5 Prill 2015 - 10:36
5 Prill 2015 - 10:22
5 Prill 2015 - 10:17
5 Prill 2015 - 10:11
5 Prill 2015 - 10:03
Ec me kohën...
fao_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn